Vikuna 30. september - 6. október næstkomandi verður haldin Heilsu - og forvarnarvika í Reykjanesbæ . Þetta er í sjötta skiptið sem heilsu og forvarnarvikan er haldin undir kjörorðinu Samvinna-Þátttaka-Árangur . Markmiðið með heilsu - og forvarnarvikunni er að draga úr þeim áhættuþáttum sem einstaklingurinn getur staðið frammi fyrir á lífsleiðinni og hlúa að verndandi þáttum með þátttöku allra bæjarbúa og því er leitað til ykkar . Vonumst við til að fyrirtæki og stofnanir í bænum taki virkan þátt í verkefninu með því að bjóða bæjarbúum upp á eitthvað heilsutengt þessa vikuna , Markmiðið er að heilsu - og forvarnarvikan sé fjölbreytt og höfði til sem flestra . Allar stofnanir Reykjanesbæjar taka þátt í verkefninu og er það von okkar að sem flest fyrirtæki , stofnanir , félagasamtök og íþrótta - og tómstundafélög í Reykjanesbæ sjái hag sinn í þátttöku verkefnisins . Ætlunin er að útbúa viðburðadagatal yfir þau tilboð og verkefni sem verða í gangi í heilsu - og forvarnarvikunni og verða ýmsar leiðir nýttar við að auglýsa verkefnið sjálft . Frekari upplýsingar eru veittar í síma 898-1394 eða á netfangið heilsuvika@reykjanesbaer.is , skil til að vera með dagskrá í viðburðardagatali er 20. september nk . Íþrótta - og tómstundasvið Reykjanesbæjar